เทรนดี้
สวัสดีวันปีใหม่ไทย
17 ส.ค. 2554

สวัสดีวันปีใหม่ไทย 
หลายคนยังหยุดยาวในช่วงนี้ “สาวการตลาด” ขออวยพรให้ผู้อ่านโพสต์ทูเดย์ทุกท่าน มีความสุขพร้อมเย็นฉ่ำรับเทศกาลสงกรานต์กันถ้วนหน้านะคะ
 เดินสายเคลียร์ด้วยตัวเอง พรรณทิพา พงศ์ชัยฤกษ์ ผู้จัดการฝ่ายพัฒนาการผลิตภัณฑ์เคลียร์ ยูนิลีเวอร์ ปูพรมเปิดแคมเปญ “ปฏิบัติการตามล่าท้าความเคลียร์” กระตุ้นต่อมแมน บุกทั้งออนไลน์ถึงสนามบอล หวังตอกย้ำผลิตภัณฑ์ดูแลเส้นผมและหนังศีรษะแบบไร้รังควานจากรังแค




 รุกตลาดรับสงกรานต์ รัชตะ สุทธาพัฒน์ธานนท์ ผู้จัดการอาวุโสธุรกิจดิจิตอล อิมเมจจิ้ง บริษัท ไทยซัมซุง อิเลคโทรนิคส์ ปรับผังธุรกิจกล้องดิจิตอล แนะนำกล้องดิจิตอลใหม่ 16 รุ่น จาก 7 เซ็กเมนต์ คลุมทุกความต้องการของลูกค้า หวังเป้าเติบโต 30% สิ้นปี
สุเวทย์ ธีรวชิรกุล กรรมการผู้อำนวยการ บริษัทเอ็ม บี เค จัดโปรโมชันเอาใจคนรักสุขภาพพร้อมเอาใจคุณผู้ชายในงาน “Amaxs Health Focus Grand [email protected]” พบเครื่องนวดเพื่อสุขภาพมาลดราคาพิเศษสูงสุด 30% และ “[email protected] Summer Sale 2011” ตั้งแต่วันนี้19 เม.ย. ณ ชั้นจี ศูนย์การค้าเอ็มบีเค เซ็นเตอร์
 เพราะปลื้มใจที่โปรโมชันร่วมกันทุกครั้งได้รับเสียงตอบรับถล่มทลาย ชุมวิทย์ ชุมชัยเวทย์ บอสใหญ่ใจดีแห่งเซ็นทรัล เครดิตคาร์ด และ ภัทรพร เพ็ญประพัฒน์ บอสสาวใจป้ำของเซ็นทรัล ฟู้ด รีเทล ผู้บริหารท็อปส์ จึงจับมือกันจัดโปรโมชันพิเศษคืนกำไรให้ลูกค้าอีกครั้ง มอบเงินเครดิตคืนสูงสุด 3% พร้อมสปอต มันนี่ แบค จากสปอต รีวอร์ด คาร์ด เพิ่มเป็น 2 เท่า ให้ได้ช็อปกันอย่างจุใจที่ท็อปส์ ซูเปอร์ และท็อปส์ มาร์เก็ตทุกสาขา ตั้งแต่วันนี้30 มิ.ย.นี้ 
 ด้านบริษัท ซี อาร์ ซี สปอร์ต ผู้บริหารร้านซูเปอร์สปอร์ตในเครือเซ็นทรัลรีเทล จัดงาน “Supersports Super Golf Fair 2011” ภายใต้แนวคิด The Best Product (New Arrival), The Best Selection, The Best Price และ The Best Promotion พาเหรดสินค้ากีฬากอล์ฟกว่า 50แบรนด์ชั้นนำจากทั่วทุกมุมโลก พร้อมโปรโมชันเด็ดลดสูงสุดถึง 80% วันนี้18 เม.ย.นี้เท่านั้น ที่อีเวนต์ ฮอลล์ ชั้น 3 เซ็นทรัล ชิดลม
ปิดท้ายด้วย ศูนย์การค้าริเวอร์ซิตี้ จับมือสำนักพัฒนาอุตสาหกรรมชุมชน กรมส่งเสริมอุตสาหกรรมจัดงาน “สวัสดีเมืองไทย” รวบรวมสินค้าหัตถกรรมไทยจากหลายภูมิภาคในราคาย่อมเยา ระหว่างวันที่ 21-30 เม.ย. ณ แกรนด์ฮอลล์ ศูนย์การค้าริเวอร์ซิตี้